Έχει επιδεινωθεί το πρόβλημα απειθαρχίας στα Σχολεία ; 

Γιάννης Πλατάρος Μαδθηματικός 


Δεν έχουµε καµία αμφιβολία ὁὀτι το πρόβλημα 
απειθαρχίας έχει επιδεινωθεί 


τα τελευταία έτη. Το γνωρίζουμε αυτό, για 
παράδειγµα από την προσωπική µας καθημερινή αίσθηση 
στον χώρο δουλειάς στο Σχολείο. Η οποία όµως δεν επαρκεί 
επ΄ ουδενί για να εξαχθεί κάποιο γενικό συμπέρασμα, αφού 
αυτή, µπορεί να είναι τοπική, τυχαία και συγκυριακή. Η 
σχετική εκπαιδευτική έρευνα γενικώς συμφωνεί µε το 
αυτονόητο ζητούμενο. 





κ... 

Όμως εδὠ το ερὠτηµα είναι εκπαιδευτικό Και πολιτικό και αφορά το εάν 
υπάρχει ορατή αντικειμενική επιδείνωση τα δύο τελευταία χρόνια, κυρίως ως 
συνάρτησηςτης δραματικής µείωσηςτων ενδοσχολικά εξεταζοµένων µαθηµάτων σε 
Γυμνάσια (κυρίως) και Λύκεια. 


Δεν προσεγγίζουµε δηλαδή καθόλου το πρόβλημα µέσα απὀ εξηγήσεις για 
διαλυµένες οικογένειες, ανεπιθύμητα παιδιά, Φτώχια, ανεργία, οικονομική κρίση, 
ανεργία των μορφωμένων νέων και τα βιώματα από τον κοινωνικό περίγυρο των 
μαθητών ότι «τα γράμματα πια δεν έχουν καμία αξία...» Εξετάζουµε αν έχει γίνει 
Κάτι έκτακτο που να επιδρά στην γενικότερη πειθαρχία, τα λίγα τελευταία χρόνια. 


Το εκπαιδευτικό νοµικό πλέγμα Γαβρόγλου, έχει καταγγελθεί πολιτικά ως 
λαϊκίστικο. Αυτό καταγγέλλει γενικότερα η ΝΔ για τον ΣΥΡΙΖΑ, αλλά και ειδικότερα 
στον τοµέατης Παιδείας. 


Ως προς τους καθηγητές, οι διαδικασίες των μυστικών ψηφοφοριών, µε τις 
συναλλαγές και δηµιουργία κλικών µέσα στους Σ.Δ., γιγάντωσαν τον ανέκαθεν 
υπάρχοντα λαϊκισμό . Σε κάποια σχολεία, στον Σ.Δ. , «τρὠγονταυ ακόµα για τις 
διαδικασίες µε τις οποίες, ο εκάστοτε εκλεκτός µιας κλίκας υπερκέρασε τον άλλο 
ανθυποψήφιο για την ίδια θέση. Δηλ. οι λόγοι τριβής δεν είναι πλέον οι «συνήθεις» 
(ωράριο, ωρολόγιο, κατανομή «ιδιαιτέρων» ) αλλά και οτρόπος εκλογής στην θέση 
του Διευθυντή και τα «ανταλλάγματα» τύπου «λούφας» ή «βισματώματος» σε 
ηµετέρους ή µη. Ευτυχώς οι Σ.Δ. αυτοί, είναι ελάχιστοι, όχι όµως και ανύπαρκτοι. 
Απλώς, και σε αυτούς, το χαλασμένο εκπαιδευτικό κλίµα συναρτάται µε όλα, άρα και 
µε το κλίµα πειθαρχίας μεταξύ των μαθητών. 


Προσωπικώς, έχουµε διεξάγει άτυπη ποιοτική οιονεί έρευνα μεταξύ 
επίλεκτων συναδέλφων. Ως «δείγμα αξιοπιστίας», διαλέγουµε πολύπειρους 
συναδέλφους. Ει δυνατόν στον ίδιο τύπο Σχολείου (λ.χ. Γυμνάσιο) και δη στο ίδιο 
Σχολείο. Λαμβάνουμε απαντήσεις, ὀτιτο κλίμα επιδεινώνεται. Δεν αποδεχόµαστεσε 
πρώτη Φάση τις απαντήσεις, χαρακτηρίζοντάς τες ὧὠς «ανακριβείς» και 
«υπερβολικές» επικαλούμενοι -θεατρικά- ότι «μάλλον έχεις γεράσει, μάλλον έχεις 
κουραστεί, μάλλον σε έχει επηρεάσει η οικονομική Κρίση Και όλα σου φταίνε...» 
Συνήθως τους εκνευρίζουµε λίγο, µε αποτέλεσµα να διηγούνται ανήκουστες και 
αποκλίνουσες συμπεριφορές μαθητών και γονέων Φετινές Και περσυνές. Ενίοτε 
συνεχίζουμε το θεατρικό παρατηρώντας ότι «γιατί αυτά δεν εγίνοντο πάντα;» µε 
αποτέλεσµα να εισπράττουµε περεταίρω ένθερµη υποστήριξη των απὀόψεώὠν τους 
για ένα επερχόμενο και επελθὀν «µπάχαλο» που παγιώνεται. Λίγοι όµως το 
απέδωσαν στην θεαματική µείωση των εξεταζόµενων µαθηµάτων, στην διαδικασία 
κατάργησης τριµήνων, και στην διαδικασία κατάργησης επανεξεταστέων 
Σεπτεµβρίου όπως και στην περίοδο 10 ημερών Φροντιστηρίου τον Ιούνιο, για όσους 
για όσους «κοπούν», ὁὀπου είναι ένα αστείο και γελούν σε ὀλουςτους Σ.Δ. 


Στην άτυπη ποιοτική βιωµατική οιονεί έρευνα, έχουµε υιοθετήσει την 
αρνητική στατιστική υπόθεση ότι «δεν υπάρχει επιδείνωση τα λίγα τελευταία 
χρόνια, έχουµε οικονομική κρίση από το 2009, εισπράττουµε µεν τις επιπτώσεις 
της, αφού έρχονται γενιές από το Δημοτικό που έχουν μεγαλώσει όλο και 
περισσότερα χρόνια στην κρίση, άρα είναι λογική µια προοδευτική επιδείνωση» 
Εν τούτοις, οι συνάδελφοι (Διευθυντές κυρίως, οι οποίοι είναι συνολικοί δέκτες 
συμπεριφορών) µε διορθώνουν και υπερασπίζονται την κριτική τους άποψη, 
επιστρατεύοντας παρατηρήσεις για χαλάρωση στις πραγματικές επιδόσεις των 
μαθητών, όπως και για πλήρη αδιαφορία στα µη εξεταζόµενα µαθήµατα. Λογική - 
άρα- και η αύξηση της απειθαρχίας. 


Η προσωπική µας εμπειρική άποψη, συμπίπτει µετων συνομιλητών µας, αλλά 
την αποδίδαµε και εµείς σε προϊούσα κόπωση λόγω εκπαιδευτικής και βιολογικής 
ηλικίας, η οποία είναι γνωστή στην βιβλιογραφία. Θεωρούσαμετις βιωματικές µας 
παρατηρήσεις ὠςυποκειµενικές εντελώς και ως ένα είδος ψευδαίσθησης, αφού είναι 
σίγουρο, ότι ηλικιακά μειώνεται η ελπίδα κάποιας αλλαγής στον περίγυρο και 
αυξάνονται οι βεβαιότητες ότι όλα αλλάζουν και όλατα ίδια μένουν. Τα «ευρήματα» 
δικαιώνουντην μετριοπαθή µας εκτίµηση που δοκιµάζουµε κάθε µέρα µε όλουςτους 
έµπειρους εκπαιδευτικούς συνομιλητές µας. 


Συμπερασματικά λοιπόν, ενοχοποιούµε τον λαϊκισμό. Την κατάργηση της 
επιστροφής της τσάντας στο σπίτι, τις αλλαγές ονομασιών των πειθαρχικὠν 
παραπτωµάτων των μαθητών, την µείωση των ποινών, στην κατάργηση των 
τριµήνων στα Γυμνάσια και των εξεταζόµενων µαθηµάτων σε Γυμνάσια και Λύκεια, 
στην εκθετική αὐξηση των κάθε είδους και επινόησης εξτρά «δράσεων», 
«εβδομάδων», «επετείων» στα σχολεία, όπου µόνο µάθηµα δεν γίνεται, ενώ το 
σχολείο διαλύεται και σε χρόνο που επεκτείνεται πέραν των «δράσεων» , στην 
απολύτως όζουσα «κορεκτίλα» στην µείωση των επισκέψεων γονέων στα Σχολεία 


λόγω µη δικαιολόγησης απουσιών, στο μπούλινγκ γονέων προς τους καθηγητές, 
όποτε τιμωρηθεί το τέκνοτους κ.ο.κ. 


ἱστορικά, ο λαϊκισμός είναι κάτι που πλειοψηφικά αρέσει στην κοινωνία και 
η επαναφορά στο «πρότερο σηµείο -κατάσταση» είναι «δηµοκρατικώς αδύνατη» 
Αυτό αφορά την θεωρία του μοντέλου του εκκρεμούς, όπου η αριστερή ή δεξιά 
εκτροπή του, επιφέρει µια Φθίνουσα ταλάντωση προς το κέντρο, όπου και 
σταθεροποιείται. 


Στα παραπάνω πλαίσια, προτείνουμε όπως επανέλθει το Υπουργείο στην 
«κανονικότητα» των γραπτών εξετάσεων σε όλα τα πρότερα µαθήµατα και στην 
προσεκτικότατη εισαγωγή της Τράπεζας Θεμάτων µε όλεςτις διορθώσεις -εχέγγυα. 
Όχι αυτές που λένε οι διάφοροι επίσηµοι και εντελώς ανειλικρινείς Φορείς της 
Εκπαίδευσης. Εχέγγυολ.χ. είναι να υπάρχει η εκτων προτέρων «διδαχθείσα» ύλη τον 
Σεπτέμβριο. Διότι η διδακτέα, είναι εξ ορισμού µεταβλητέα. Ο Γονέας, ο καθηγητής 
,οµαθητής, πρέπει να γνωρίζουν ότι «αυτά θα διδαχθούν, αυτά θα εξεταστούν» µε 
παραγράφους και σελίδες απότον Σεπτέμβριο, «ό,τι κι αν γίνει» και να το γνωρίζουν 
ενυπογράφως, όπως και στις Πανελλήνιες. Γνωρίζουμε, ότι η µη κάλυψη της ύλης, 
που δεν είχε κανέναν στοιχειώδη διοικητικό έλεγχο οδήγησε στην σπασµωδική 
ενέργεια κατάργησης της Τράπεζας Θεμάτων, αφού οι ιθύνοντες που την 
καθιέρωσαν παρεγνώρισαν την δυναμική του επικρατούντος µπάχαλου, του µη 
ελέγχου. Υπάρχουν τρόποι ελέγχου ουσιαστικού και ταυτοχρόνως απλού, όπως 
υποδείξαµε πιο πάνω. 


Τα παραπάνω µέτρα ελπίζουμε να συμβάλλουν στην αύξηση «προσδοκίµου 
επιβίωσης» των εκπαιδευτικών και σαφώς όχι µόνον των παλαιοτέρων. 


